ΓΡΑΠΤΗ ΕΡΩΤΗΣΗ E-3871/00

υποβολή: Cristiana Muscardini (UEN) προς την Επιτροπή

(8 Δεκεμβρίου 2000)

Θέμα: Έμπολα

Η επιδημία της νόσου έμπολα που εξαπλώνεται ολοένα και περισσότερο στη βόρεια Ουγκάντα έχει ήδη πλήξει τρία στρατόπεδα προσφύγων και, ιδίως, εκείνο του Pabo, ένα στρατόπεδο στο οποίο κατοικούν σήμερα 38 000 άνθρωποι κάτω από ιδιαίτερα αντίξοες συνθήκες.

Η ίδια επιδημία πλήττει τώρα την Κένυα ενώ κίνδυνο διατρέχουν και άλλες χώρες.

Εκτιμώντας ότι, σε περίπτωση που η μολυσματική αυτή νόσος εκδηλωθεί σε ένα από τα ως άνω στρατόπεδα, οι συνέπειες θα είναι καταστροφικές καθώς και ότι οι επιθέσεις του Στρατού της Αντίστασης του Κυρίου καθιστούν δυσχερή τον έλεγχο της επιδημίας, θα μπορούσε άραγε η Επιτροπή να μεριμνήσει για:

- την εφαρμογή ενός επείγοντοςγειονομικού προγράμματος για τα νοσοκομεία στο Lacor και το Gulu;

- την αποστολή ιατρικών μονάδων αντιμετώπισης έκτακτων αναγκών;

- τη λήψη μέτρων για την αποτροπή της μετάδοσης της ασθένειας και τον έλεγχο των προσώπων που έχουν ήδη προσβληθεί από αυτήν;

Απάντηση του κ. Nielson Εξ ονόματος της Επιτροπής

(28 Φεβρουαρίου 2001)

Η αιφνίδια εκδήλωση της νόσου Έμπολα στην Ουγκάντα φαίνεται να έχει τεθείπό έλεγχο. Έχουν καταγραφεί συνολικά 428 κρούσματα και 173 θάνατοι, με ποσοστό θνησιμότητας 40 %. Στις Masindi και Mbara αναφέρθηκε ότι δενπάρχουν πλέον κρούσματα της νόσου Έμπολα. Η πλέον πληγείσα περιοχή της Gulu κατέγραψε το τελευταίο της κρούσμα στις 12 Ιανουαρίου 2001 και αναμένεται να μη έχει πλέον άλλα κρούσματα έως τις 24 Φεβρουαρίου.

Με την έναρξη της αιφνίδιας εκδήλωσης της νόσου, η ΕΕ, μέσω της ECHO, ενέκρινε γρήγορα συνεισφορά ύψους 250 000 ευρώ, για ναποστηρίξει το έργο της Task Force για τη νόσο Έμπολα. Το ποσό αυτό, το οποίο διοχετεύθηκε μέσω του ΠΟΥ, (Παγκόσμιος Οργανισμός Υγείας) την παρακολούθηση και τον έλεγχο της νόσου, την περίθαλψη των ασθενών καθώς και μία εκστρατεία δημόσιας ενημέρωσης.

Αμέσως μετά τη γνωστοποίηση των πρώτων κρουσμάτων στην περιοχή της Gulu τον Οκτώβριο του 2000, το Υπουργείο Υγείας προέβη στη σύσταση μιας εθνικής Task Force για να συντονίσει την καταπολέμηση της επιδημίας. Η Task Force, η οποία περιλαμβάνει τεχνικούς εμπειρογνώμονες από τον ΠΟΥ της Γενεύης και το Center for Disease Control (CDC) της Ατλάντας, δημιούργησε ιατρικές ομάδες πολλών ειδικοτήτων για να εργασθούν με το νοσοκομειακό προσωπικό και το προσωπικό τωνγειονομικών κέντρων της περιοχής. Οι ομάδες δημιούργησαν εγκαταστάσεις απομόνωσης και εργαστήρια στα νοσοκομεία, διεξήγαγαν έγκυρη διάγνωση των ασθενών, που παρείχαν περίθαλψη και παρακολούθηση στα άτομα που είχαν μολυνθεί και πραγματοποίησαν μια αποτελεσματική εθνική ενημερωτική εκστρατεία.

Το τελευταίο κρούσμα στην περιοχή της Gulu, το μωρό ασθενούς που είχε διαγνωσθεί στις 22 Δεκεμβρίου 2000, καταγράφηκε στις 12 Ιανουαρίου 2001. Το τελευταίο κρούσμα στην περιοχή Masindi διαγνώσθηκε στις 19 Δεκεμβρίου 2000. Στις 24 Ιανουαρίου ο συνολικός αριθμός των κρουσμάτων ήταν 396 και των νεκρών 150, στην περιοχή της Gulu" 27 κρούσματα και 19 νεκροί ήταν ο απολογισμός για την περιοχή του Masindi. Ενώ η επιδημία φαίνεται να ελέγχεται και το προσωπικό του CDC έχει αποσυρθεί, το έργο της task force συνεχίζεται. Τα μέτρα παρακολούθησης και πρόληψης πρέπει να συνεχισθούν ακόμα για κάποιο χρονικό διάστημα. Ο ΠΟΥ δεν συστήνει ειδικούς περιορισμούς όσον αφορά τα ταξίδια ή τις συναλλαγές προς ή από την Ουγκάντα.

Η ανταπόκριση εκ μέρους των χορηγών, η τεχνική στήριξη και η χρηματοδότηση για μέτρα ελέγχου, ήταν γρήγορη και ουσιαστική. Το Υπουργείο Υγείας ενήργησε με ταχύτητα και διαφάνεια για να συντονίσει αποτελεσματικά την αντιμετώπιση της επιδημίας.

Η Επιτροπή, στο πλαίσιο ενός προγράμματος διεθνούς συνεργασίας στον τομέα της έρευνας (INCO),ποστήριξε ένα σχέδιο για τη διάγνωση και τον έλεγχο της μολυσματικής νόσου Έμπολα, που είχε στόχο την συνοριακή περιοχή της Γουινέας-Κόνακρυ και της Ακτής του Ελεφαντοστού όπου παρουσιάσθηκε μία από τις μεγαλύτερες πρόσφατες επιδημίες. Σήμερα εξετάζονται νέα τεστ ταχείας διάγνωσης ενώ σχεδιάζεται πρόγραμμα παρακολούθησης ανά περιοχή στη Δυτική Αφρική. Μελετάται επίσης η δυνατότητα χρησιμοποίησης των εργαστηρίων της Ουγκάντα στις δραστηριότητες αυτές.